Isoparce

se Systematisk inndeling 

Isoparce er en slekt av sommerfugler som tilhører familien svermere (Sphingidae).

 Utseende 
Middelsstore (vingespenn 60-65 millimeter), gråspraglete svermere. Artene ligner mye på den europeiske furusvermeren (Sphinx pinastri), som også er knyttet til bartrær, men er neppe i nær slekt med denne.
Munndelene er noe reduserte og disse svermerne tar sannsynligvis ikke næring til seg som voksne.

 Levevis 
Disse svermerne er blant de ganske få artene i denne familien som har larver som lever på bartrær. Larvene utvikler seg på sumpsypress (Taxodium distichum), og svermerne lever i sumper der disse trærne vokser. Isoparce broui er foreløpig bare kjent fra ett eneste eksemplar innsamlet i Mexico i 1985. Dette ble funnet i et fjellområde, og det er sannsynlig at denne artens økologi er noe ulik den til I. cupressi.

 Utbredelse 
Artene er utbredt i Mexico og det østlige USA.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Sphinginae
 Gruppen Sphingini
 Slekten Isoparce Rothschild & Jordan, 1903
 Isoparce cupressi (Boisduval, [1875])
 Isoparce broui Eitschberger, 2001

 Kilder 
 Markku Savela's Lepidoptera and some other life forms: Sjekkliste over artene. Hentet 26.10. 2012.
 Butterflies and Moths of North America - Isoparce cupressi 
 Silkmoths.bizland.com - Isoparce broui 
 Eksterne lenker 


Kategori:Svermere
Kategori:Sommerfugler formelt beskrevet i 1903
Kategori:Dyr formelt beskrevet av Walter Rothschild
Kategori:Dyr formelt beskrevet av Karl Jordan